ہنر مندی کے فروغ اور صنعت کاری کی وزارت
این ایس ڈی سی نے مہماں نوازی اور سیاحت کے شعبے میں نوجوانوں کو بااختیار بنانے اور ہندوستان میں زیر تربیت ملازم کو مزید تربیت فراہم کرنے کے لئے ایچ ڈی ایم آئی کے ساتھ مفاہمت نامے پر دستخط کئے
شراکت داری کے تحت مینڈیٹس کی فراہمی کے لئے تقریب کے دوران دو مفاہمت ناموں پر دستخط کئے گئے
مہماں نوازی کے شعبے میں ہنر مندی کی ترقی کے اقدامات کوفروغ دینے اور زیرتربیت ملازمین کو پیشہ ور بنانے کے لئے ہنرمندی کی ترقی اور صنعت کار ی کی وزارت کی ماتحتی میں مہارت کی ترقی سے متعلق قومی کارپوریشن  میں سیاحت کی وزارت کی مدد سے سوئٹزر لینڈ کی ہوٹل اور سیاحتی بندوبست سے متعلق ادارہ  کے ساتھ آ ج ایک مفاہمت نامے پر دستخط کئے تاکہ امیدوار طلبا کو مہماں نوازی کے کاروبار میں مشترکہ طورپر سرٹیفکیٹ ، ڈپلومیہ ، ایڈوانس ڈپلومہ اور سرٹیفکیشن کے کورسز کی خدمات فراہم کی جاسکیں۔ اس کے علاوہ این ایس ڈی سی ، ایچ ٹی ایم آئی اور لامرن ٹیک اسکل یونیورسٹی  کے ذریعہ ایک سہ فریقی مفاہمت نامے پر بھی دستخط کئے گئے ۔
این ایس ڈی سی اور ایس ٹی ایم آئی کے درمیان جس پہلے مفاہمت نامے پر دستخط کئے گئے ہیں ، اس کی شراکت داری کے وسیع خاکے کی نشاندہی کی گئی ہے ۔اس کے علاوہ این ایس ڈی سی ،ایچ ٹی ایم آئی اور ایل ٹی ایس یو کے درمیان دوسرے سہ فریقی معاہدے پر بھی اسی طرح کی توجہ دی گئی ہے ۔اس شراکت داری کے پہلے مرحلے کے لئے نفاذ کے ایک شراکت دار کے طور پر ایل ٹی ایس یو کے ساتھ این ایس ڈی سی اور ایچ ٹی ایم آئی نے اسی طرح کی شراکت داری کا تصور کیا ہے تاکہ پروگرام کو مزید آگے بڑھایا جائے ۔
این ایس ڈی سی اور ایچ ٹی ایم آئی کے درمیان تعاون کا مقصد طلبا ء کو کلاس روم اور کام پر مبنی تعلیم کے ایک منفرد امتزاج کے ذریعہ مہماں نوازی کی صنعت سے متعلق مہارتو ں سے آراستہ کرنا ہے۔این ایس ڈی سی کے سی ای او اور این ایس ڈی سی انٹرنیشنل کے ایم ڈی جناب وید منی تیواری اور ہوٹل اور سیاحتی بندوبست سے متعلق ادارے کے سی ای او ایان روبرٹ جیمس لارمور کے درمیان مفاہمت نامے کا تبادلہ کیا گیا۔ اس کے علاوہ این ایس ڈی سی کے سی او او  اور این ایس ڈی سی انٹر نیشنل کے ایم ڈی جناب وید منی تیواری ، ہوٹل اور سیاحتی بندوبست سے متعلق ادارے کے سی ای او روبرٹ جیمس لارمور اور پنجاب کی لامرن ٹیک اسکلس یونیورسٹی اور پنجاب حکومت میں مشیر ڈاکٹر سندیپ سنگھ کورا کے ذریعہ سہ فریقی معاہدے پر دستخط کئے گئے۔
اس شعبے میں کیرئیر بنانے والے امیدوار طلباء اس پروگرام سے مستفید ہوں گے اور ڈگری اور پوسٹ گریجویشن ، سوئس یوروپی فن طباخی کے ساتھ ساتھ پیشہ ورانہ سرٹیفکیشن سمیت مختلف پروگراموں میں مہارت حاصل کریں گے۔کل وقتی چھ مہینے کے سرٹیفکیشن پروگرام پیشہ ور افراد کی بنیاد کو مضبوط بنانے کے لئے تیار کیا گیا ہے جبکہ انہیں مہماں نوازی کے متنوع شعبوں میں ملازمت کی تربیت فراہم کرتے ہوئے طلبا کو ملکی اور غیر ملکی مارکیٹوں میں مسابقتی برتری فراہم کرنے تربیت دی جائے گی۔
اس شراکت داری کے تحت طلباء چھ مہینے کے کورس کے تحت تین موڈیولس میں تربیت حاصل کریں گے ۔ جس میں مہماں نوازی کے کا م کاج کے لئے انگریزی ، فرنٹ آفس آپریشنز اور ایڈ منسٹریشن ، ہاؤس کیپنگ آپریشن ، خوراک اور کھانے پینے کی اشیا کی تیاری اور خدمات ، مہمانوں کی خدمات سمیت دوسرے امور پر موضوعات شامل ہوں گے ۔ اس پروگرام کو ہندوستان میں تربیتی شراکت داری کے تعاون سے نافذ کیا جائے گا۔
مجمع سے خطاب کرتے ہوئے جناب دھرمیند ر پردھان نے کہا کہ رواں سال کے بجٹ میں زیادہ سے زیادہ سرمائے کے اخراجات اور عوام کو بااختیار بنانے کے لئے مدوّر معیشت بنانے پر زور دے کر دنیا کی عالمی معیشتوں میں ہندوستان کو کھڑا کرنے پر توجہ مرکوز کی گئی ہے ۔اس سے ملک میں اخراجات کی گنجائش میں اضافہ ہوگا اور سیاحت کے شعبے کا ارتقا ء ہوگا۔ ہندوستان میں اتتھی دیو بھوا کا کلچر ہے اور مہماں نوازی کی جڑیں ہندوستان کی شاندار روایت میں جڑی ہوئی ہیں اور اس شعبے میں صلاحیت سازی سے ہندوستان کی معاشی قوت کومزید تقویت حاصل ہوگی اور نوجوان زیادہ سے زیادہ بااختیار بنیں گے۔ حالیہ دنوں وزیر اعظم جناب نریندرمودی کی جانب سے بجٹ کے نفاذ سے متعلق ویبنار سے خطاب کے دوران ہنرمندی اور تعلیم پر زور دیا گیا کیونکہ اس سے ہندوستان کی کامیابی کی راہ ہموار ہوگی۔ لہٰذا یہ لازمی ہے کہ ہمارے نوجوان مطلوبہ مہارتوں اور درکار معلومات سے آراستہ ہوں۔ نئے مواقع حاصل کرنے کے لئے تیار ہمارے نوجوان صلاحیت اور توانائی سے بھرپور ہیں۔ایچ ٹی ایم آئی اور این ایس ڈی سی کے درمیان اس تعاون سے ہمارے نوجوان کی ہنرمندی میں مزید اضافہ ہوگا اورمہماں نوازی کے شعبے میں مزید بہتری آئے گی۔ تعلیم کے شعبے میں تبدیلی لانے کے لئے این ای پی 2020 کی شروعات کی گئی ہے اور عمودی اور افقی موبلٹی فراہم کرنے کے لئے متعدد خدما ت فراہم کی گئی ہیں۔
ہوٹل اور سیاحتی بندوبست کے ادارے کے سی ای او ایان روبرٹ جیمس لارمور نے کہا کہ پروگرام کا مقصد ہندوستان کے لئے سوئس کی سرٹیفائڈ مہماں نوازی سے متعلق پیشہ ور افراد تیار کرنا اور ہندوستانی طلبا کے لئے سوئس مہماں نوازی کی مہارتوں کی تربیت اور تعلیم تک رسائی فراہم کرنا ہے۔ان طلبا کے لئے ہندوستان کے اندر مہماں نوازی کے شعبے میں ملازمت کے مواقع پیدا کرنے اور سوئس مہماں نوازی کی تربیت کے مواقع فراہم کرنے پر توجہ ہے ۔
پروگرام کا تعارف کراتے ہوئے این ایس ڈی سی کے سی اواو  اور این ایس ڈی سی انٹر نیشنل کے ایم ڈی نے کہا کہ وزیر اعظم جناب نریندرمودی کی دوراندیش قیادت میں تعلیم اور مہارتوں کے شعبوں میں یہ سنہرا دور ہے۔آج بیرون ملک کے طلبا ، ہندوستان آکر تعلیم حاصل کررہے ہیں۔آج بیرون ممالک آئی آئی ٹیز قائم کئے جارہے ہیں۔ تعلیم اور ہنر مندی کی ترقی اور صنعت کاری کے ہمارے وزیر کی نئی قومی تعلیمی پالیسی 2020 کے ذریعہ ہمارے تعلیمی نصاب کے ساتھ پیشہ ورانہ تربیت متعارف کرانے پر خصوصی توجہ ہے۔
ایچ ٹی ایم آئی ، مہماں نوازی کے شعبے میں سرکردہ اداروں میں سے ایک ہے اور کیو ایس عالمی یونیورسٹی کی رینکنگ میں چوتھے نمبر پر ہے۔ انہو ں نے مزید کہا کہ اس تعاون سے چھ مہینے کی مدت کے دوران ہندوستان کے ہمارے نوجوان معیاری تعلیم حاصل کریں گے اور تعاون کے تحت تعلیم کی لاگت کم ہوگی اور دنیا بھر میں ملازمت حاصل کرنے کو یقینی بنایا جاسکے گا اور ہندوستان کے لئے آجروں کی شراکت داری ہوگی ۔ اس شراکتداری کے تحت زیر تربیت ملازموں پر خصوصی توجہ دی جائے گی۔ طلباء شاندار تجربہ حاصل کریں گے۔
اس تعاون کے تحت ایس ٹی ایم آئی اور دنیا بھر کے شراکت دار اداروں کے لئے اعلیٰ ہنر مندی کے پروگراموں کے تعلق سے لیٹرل انٹری کی بھی پیش کش کی جائے گی تاکہ بین الاقوامی کورسز کی تعلیم حاصل کررہے ہندوستانی طلباء کی اعلیٰ ہنر مندی میں اضافہ اور ازسرنو ہنر مندی میں تربیت فراہم کی جاسکے ۔یہ تربیت کاروں کے ارتقاء ، نصاب میں بہتری اور طلبا ء کے درمیان تربیتی تعاون میں بھی معاون ثابت ہوگا۔ نوٹس ، ہینڈ آؤٹ ، پی پی ٹیز اور دیگر ویڈیوز کی ایک سیریز کا استعمال کرتے ہوئے نصابی خاکہ اور صنعت کے بارے میں وسیع معلومات کی فراہمی کے ذریعہ اندراج کئے گئے طلباء کو ہر موڈیول کے تحت تربیت فراہم کی جائے گی۔اس پروگرام کے تحت ایس ٹی ایم آئی کے بین الاقوامی اہلیت کے پروگرام کو بہت ہی پر کشش اور مناسب قیمت پر دستیاب کرایا جائے گا۔ہندوستان اور بیرون ممالک میں کام کرنے اور زیر تربیت ملازم کے لئے یہ مواقع دستیاب ہوناپروگرام کی اہم کامیابی ہے۔
ایس ٹی ایم آئی نہ صرف اس بات کو یقینی بنائے گاکہ طلبا کو پروگرام کی تکمیل سے پہلے انٹرشپ کے مواقع فراہم کئے جائیں بلکہ مختلف شعبوں میں سرکرد ہ مہماں نوازی کے آجروں کے ساتھ گھریلو اور بین الاقوامی منڈیوںمیں طلبا کی ملازمت کی سہولت فراہم کی جائے۔ طلبا کو مہارت ،خوراک اور کھانے پینے کی اشیا کے ڈویژن اور کورس کی تکمیل سے متعلق مینجمنٹ کے شعبے میں تصدیق شدہ مہماں نوازی سے متعلق پیشہ ور افراد کو انعامات سے نوازا جائے گا۔ اس تعاون کے تحت این ایس ڈی سی طلبا کی تعلیمی ضروریات اور صنعت کی مانگ کے مطابق موڈیولز کو تیار کرنے اور اس کا تصور کرنے ، اس کی تشخیص کے ذریعہ پروگرام کی رسائی تعمیر میں ایس ٹی ایم آئی کی مدد کرے گی۔اس سے پروگرام کے نفاذ اور تربیتی ڈھانچے کے لئے تربیت کار وں کی تعیناتی میں مدد ملے گی اور اس سے شعبوں میں جامع اور بلارکاوٹ سیکھنے کے تجربے فراہم ہوں گے۔
ہنر مند اہلکاروں کی عالمگیریت : آگے کی راہ ہموار کرنے کے لئے خلاء اور چیلنجوں سے نمٹنے کے لئے ہماری دخل اندازیوں کے موضوع ایک پینل مباحثے کا بھی انعقاد کیا گیا۔